Diari Oficial de la Generalitat Valenciana


Sumari del DOGV 8083, del 13-07-2017 (2017/5551)

Notificació de la sentència dictada en el judici verbal número 907/2015.
------------------------------------------------------------------------

### Dades del document

Número de DOGV
:   8083

Data del DOGV
:   13-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5551


Organisme emissor
:   Jutjat de Primera Instància i Instrucció Número 1 de Nules

Tipus de document
:   Edicte

Notificació de la sentència dictada en el judici verbal número 907/2015. [2017/5551]  
Cristina Bárbara Mosquera Ordóñez, lletrada de l'Administració de justícia i del Jutjat de Primera Instància i Instrucció número 1 de Nules, faig saber que en aquest jutjat se segueix el judici verbal número 907/2015 a instàncies de la Comunitat de Propietaris Edifici El Faro, avinguda del Mediterrani, número 140, del Grau de Nules, contra Dolores Pedrosa Montilla i hereus ignorats, en què s'ha dictat la Sentència número 53/2016, de data 6 d'abril de 2016, un apartat de la qual és, literalment, com segueix:  
  
«Dispositiva  
Estime íntegrament la demanda interposada per la Comunitat de Propietaris de l'Edifici El Faro, avinguda del Mediterrani, 140, de Nules, i condemne Dolores Pedrosa Montilla i hereus ignorats a pagar a l'actora la quantitat de 3.140,95 euros i interessos, de conformitat amb el que disposa el fonament jurídic tercer, així com al pagament de les costes processals causades.  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LEC).  
El recurs s'interposarà a través d'un escrit que cal presentar en aquest jutjat dins del termini de 20 dies hàbils comptador des de l'endemà que es notifique, on s'exposaran les al·legacions en què es base la impugnació, a més d'esmentar la resolució objecte d'apel·lació i els pronunciaments que impugna (art. 458 LEC).  
Informació sobre el dipòsit per a recórrer  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució, haurà de constituir un dipòsit de 50 euros, que se li tornarà només en el cas que el recurs siga estimat.  
El dipòsit s'ha de constituir ingressant la quantitat esmentada al banc Banesto, en el compte que correspon a aquest expedient (JJJJ 6814 LV EEEE AA) i indicar, en el camp «Concepte» el codi «02 civil apel·lació» i la data de la resolució recorreguda amb el format dd/mm/aaaa.  
  
Si realitza l'ingrés mitjançant transferència bancària, després d'omplir el codi del compte corrent (CCC, 20 dígits), indicarà al camp «Concepte» el número de compte i el codi i la data en la forma indicada en el paràgraf anterior.  
En cap cas s'admetrà una consignació per un import diferent de l'indicat. Si cal realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exempts de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència que pronuncie, mane i firme.»  
  
I com a conseqüència del parador ignorat de la demandada, Dolores Pedrosa Montilla i hereus ignorats, estenc aquesta cèdula perquè valga de notificació.  
  
Nules, 3 de gener de 2017.- La lletrada de l'Administració de justícia: Cristina Bárbara Mosquera Ordóñez.